สวัสดีเพื่อนๆสมาชิกนักรีวิวร้านอาหาร ชาว Wongnai.com ทุกคนครับ

วันนี้ผมพาทุกคนมาทานบะหมี่เกี๊ยวร้านนึง ขับรถผ่านตอนกลางคืน
เห็นคนมารุมซื้อกันอยู่ ดูท่าทางน่าอร่อย เข้าไปลองชิมดูหน่อยละกัน

เข้ามาดูราคา ก็ไม่แพงมากนะ ธรรมดา 30 บาท มากัน 2 คน
เอาเป็น บะหมี่หมูกรอบล้วน 40 บาท แล้วก็บะหมี่ใส่ทุกอย่าง 50 บาท
มานั่งรอ มีน้องแมวเมี๊ยวๆ คอยต้อนรับอยู่ตัวนึง ตัวอ้วนมาก 
ไม่รู้อ้วนหรือท้อง รับแขกร้องเมี๊ยวๆไม่ได้หยุดเลย 

สักพักนึงบะหมี่ก็มาแล้วบะหมี่หมูกรอบ มันคือบะหมี่ คลุกน้ำมันหมูเจียว
โป๊ะหมูกรอบและแคปหมู รสชาติเฉยๆมาก เส้นกลมอ้วนหน่อยๆ
เหนียวปานกลาง ไม่มีจุดเด่นอะไรเลยจานนี้ อีกชามนึง ว้าว ดูอลังการ
มาครบทุกอย่าง ทั้งหมูแดง หมูกรอบ เกี๊ยวหมู เนื้อปู แดปหมู 
แต่รสชาติก็เหมือนกัน ราคาไม่แพงมาก ประทับใจตรงเกี๊ยวหมู
อร่อยดี ปูก็เป็นฝอยหอมๆ ทานกับเส้นก็โอเคนะ 
เคี้ยวเกี๊ยวทอดกรอบๆไปด้วย เพลินดี

น้ำซุปที่เคียงกันมาก็หอมอร่อยดี ใส่สาหร่ายแกงจืดมาด้วยแปลกดีนะ
มื้อนี้ อิ่มอร่อยดีนะ ราคา 90 บาท สำหรับ 2 คน โอเคครับร้านนี้

ครั้งหน้าผมจะพาทุกคนไปกินที่ไหนกันอีก เชิญกด Fallow กันได้เลยครับ